****

**Všeobecne záväzné nariadenie č. 3 /2020**

**obce Baláže**

**o miestnej dani z nehnuteľností na území obce Baláže**

Obecné zastupiteľstvo obce Baláže na základe originárneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 98 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**Časť I**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani z nehnuteľností sú ustanovené v § 4 a súvisiacich ustanoveniach zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

**§ 2**

**Základné ustanovenie**

1. Obec Baláže ako správca dane (ďalej len „správca dane“) zavádza s účinnosťou od 1. 1. 2021 miestnu daň z nehnuteľností za podmienok, ako sú určené zákonom a týmto VZN.
2. Predmetom tohto VZN je určenie náležitosti miestnej dane z nehnuteľností podľa príslušných ustanovení zákona.

**§ 3**

**Predmet úpravy VZN**

Predmetom tohto VZN je určenie náležitostí miestnej dane z nehnuteľností, ktorá zahŕňa:

1. daň z pozemkov,
2. daň zo stavieb,

**Časť II**

**Daň z pozemkov**

**§ 4**

**Hodnoty pozemkov**

Hodnota pozemkov v obci Baláže je stanovená Prílohou č. 1 a Prílohou č. 2, ktoré sú súčasťou zákona.

**Okres Kód** **KÚ\* Názov katastrálneho územia Hodnota v eurách/m2**

**OP TTP**

601 800619 Baláže 0,0000 0,0232

Správca dane ustanovuje hodnotu ornej pôdy na 0,1260 € za 1 m2.

**§ 5**

**Sadzba dane**

* + - 1. Ročná sadzba dane z pozemkov podľa § 8 ods. 1 zákona o miestnych daniach a poplatku je 0,25%.
			2. Správca dane určuje pre pozemky na území obce Baláže ročnú sadzbu dane z pozemkov nasledovne:
1. orná pôda, chmeľnice, vinice, ovocné sady, trvalé trávnaté porasty **1,00 %** zo základu dane
2. záhrady **1,00 %** zo základu dane
3. zastavané plochy a nádvoria, ostatné plochy **1,00 %** zo základu dane
4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **2,50 %** zo základu dane
5. stavebné pozemky **1,00 %** zo základu dane
	* + 1. Správca dane ustanovuje na jednotlivé skupiny pozemkov uvedených v písm. a) až e) tohto odseku, na ktoré bolo vydané povolenie dobývania ložiska nevyhradeného nerastu (rašelina, bahno, kameň, štrk a piesok) alebo na ktorých sa nachádza zariadenie na výrobu elektriny zo slnečnej energie a na ktorých sa nachádza transformačná stanica alebo predajný stánok slúžiaci k predaju tovaru alebo poskytovaniu služieb ročnú sadzbu dane:
6. orná pôda, chmeľnice, vinice, ovocné sady, trvalé trávnaté porasty na 1,00 % zo základu dane,
7. záhrady na 1,00 % zo základu dane,
8. zastavané plochy a nádvoria, ostatné plochy na 1,00 % zo základu dane,
9. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy na 2,50 % zo základu dane,
10. stavebné pozemky na 1,00 % zo základu dane.

**Časť III**

**Daň zo stavieb**

**§ 6**

**Sadzba dane**

1. Ročná sadzba dane zo stavieb podľa § 12 ods. 1 zákona o miestnych daniach a poplatku je 0,033 € za každý aj začatý m2 zastavanej plochy.
2. Správca dane zvyšuje ročnú sadzbu dane zo stavieb uvedenú v ods. 1 nasledovne:
3. **0,040** EUR za stavby na bývanie a drobné stavby, ktoré majú doplnkovú funkciu pre hlavnú stavbu,
4. **0,050** EUR za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
5. **0,140** EUR za stavby chát a stavieb na individuálnu rekreáciu,
6. **0,170** EUR za samostatne stojace garáže,
7. **0,170** EUR za stavby hromadných garáží,
8. **0,170** EUR za stavby hromadných garáží umiestnených pod zemou,
9. **0,400** EUR za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
10. **0,400** EUR za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
11. **0,0400** EUR za ostatné stavby neuvedené v písmenách a) až h).
12. Správca dane pri viacpodlažných stavbách určuje príplatok za každé ďalšie podlažie okrem prvého nadzemného podlažia u:
	1. stavby na bývanie a drobné stavby, ktoré majú doplnkovú funkciu pre hlavnú stavbu v sume **0,033 €** za každé ďalšie podlažie okrem prvého nadzemného podlažia,
	2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu v sume **0,066 €** za každé ďalšie podlažie okrem prvého nadzemného podlažia,
	3. chaty a stavby na individuálnu rekreáciu v sume **0,100 €** za každé ďalšie podlažie okrem prvého nadzemného podlažia,
	4. samostatne stojace garáže v sume 0,066 € za každé ďalšie podlažie okrem prvého nadzemného podlažia,
	5. stavby hromadných garáží v sume **0,066 €** za každé ďalšie podlažie okrem prvého nadzemného podlažia,
	6. stavby hromadných garáží umiestnených pod zemou v sume **0,066 €** za každé ďalšie podlažie okrem prvého nadzemného podlažia,
	7. priemyselné stavby, stavby, slúžiace energetike, stavby, slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu v sume **0,200 €** za každé ďalšie podlažie okrem prvého nadzemného podlažia,
	8. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou v sume **0,340 €** za každé ďalšie podlažie okrem prvého nadzemného podlažia,
	9. ostatné stavby neuvedené v písmenách a) až h) v sume **0,033 €** za každé ďalšie podlažie okrem prvého nadzemného podlažia.

**§ 7**

**Oslobodenie od dane a zníženie dane z nehnuteľností**

1. Správca dane od dane z pozemkov oslobodzuje:

a) pozemky, na ktorých sú cintoríny,

b) pozemky verejne prístupných parkov, priestorov a športovísk,

1. Správca dane oslobodzuje od dane zo stavieb stavby vo vlastníctve cirkvi ( Farnosť Priechod), kde sa vykonávajú náboženské obrady.
2. Správca dane oslobodzuje od dane z pozemkov a od dane zo stavieb vlastníka, ktorý vykonáva dobrovoľnícku činnosť podľa zákona č. 406/2011 Z. z. o dobrovoľníctve a o zmene a doplnení niektorých zákonov v prospech obce na podporu plnenia jej úloh.

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Baláže č. 5/2015 zo dňa 11. 12. 2015.

**§ 9**

**Záverečné ustanovenie**

Na tomto VZN obce Baláže sa uznieslo obecné zastupiteľstvo obce Baláže dňa 9. 10. 2020 svojím uznesením č. 41/2020 bod 6 pism. c) a toto VZN nadobúda účinnosť **1. januára 2021**.

V Balážoch dňa 9. 10. 2020

\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Róbert Chaban

 starosta obce Baláže

Zverejnené: 15. 10. 2020

Zvesené: